Mladežna ćelija
Mladežne ćelije – poznate i kao nevusne ćelije – su varijanta melanocita. One su veće od tipskih melanocita, ali nemaju dendrite, a imaju više citoplazme sa grubim zrncima (granulama). Obično se nalaze na dermo-epidermnoj vezi ili u dermisu kože. Ćelije kožnih mladeža (benova), mogu se dalje klasificirati u: tip A (epitelioidne) dermne ćelije mladeža, koje sazrijevaju u tip B (limfocitoidne) dermne ćelije benova koje dalje prelaze u zreliji tip C (neuroidne) ćelije mladeža, u procesu koji uključuje migracije ćelija usmjerene naniže. Ćelije mladeža primarna su komponenta melanocitnog mladeža. Također se mogu naći i u limfnim čvorovima i timusu.